|  |  |  |  |  |
| --- | --- | --- | --- | --- |
| cali | | |  |  |
| Ανακαλύπτοντας τη Γυάρο. Ένα μοναδικό οικοσύστημα στην καρδιά των Κυκλάδων.   WWF Ελλάς | | |  | Θεματική:  Φροντίζω το Περιβάλλον  Υποθεματική:  Αειφόρος ανάπτυξη. Παγκόσμια και τοπική κληρονομιά  Απευθύνεται σε μαθητές/μαθήτριες:  Νηπιαγωγείου και δημοτικού  Διάρκεια στο τετράμηνο:  5 δραστηριότητες (διάρκειας 1-3 διδακτικών ωρών η κάθε μία, ανάλογα το εύρος των δραστηριοτήτων που θα εφαρμόσουν οι εκπαιδευτικοί) |
|  | | |  |  |
| **Περιγραφή**   |  | | --- | | Το παρόν υλικό απευθύνεται σε μαθητές δημοτικού και νηπιαγωγείου. Συνίσταται σε 5 σύντομες δραστηριότητες που βοηθούν τους μαθητές να γνωρίσουν ένα πλούσιο θαλάσσιο οικοσύστημα, να κατανοήσουν τις απειλές που αντιμετωπίζει και να εξερευνήσουν το ρόλο που μπορεί να παίξει ο καθένας για να το προστατεύσει για τις μελλοντικές γενιές. Οι δραστηριότητες δίνουν την ευκαιρία εικαστικής έκφρασης δημιουργώντας ένα καλλιτεχνικό έργο ή ένα παιχνίδι. Στο σύνολό τους δίνουν το όραμα μιας πρότυπης θαλάσσιας προστατευόμενης περιοχής. Όλες οι δραστηριότητες μπορούν να προσαρμοστούν σε διαφορετικές ηλικιακές ομάδες και ιδιαιτερότητες. |  **Στοχευόμενες δεξιότητες** Δεξιότητες Κύκλος 1: Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration)  Δεξιότητες Κύκλος 2: Ενσυναίσθηση και ευαισθησία, Κοινωνικές Δεξιότητες, Υπευθυνότητα  Δεξιότητες Κύκλος 3: Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα  Δεξιότητες Κύκλος 4: Επίλυση προβλημάτων, Κατασκευές, Πλάγια σκέψη **Δραστηριότητες**  ΔΡΑΣΤΗΡΙΟΤΗΤΑ 1η **Στα ίχνη ενός σπάνιου ζώου** (1-2 διδακτικές ώρες): οι μαθητές θα διερευνήσουν τις ανάγκες διαβίωσης της μεσογειακής φώκιας, θα κατανοήσουν γιατί είναι ένα από τα πλέον απειλούμενα είδη, θα αναγνωρίσουν τι μπορούν να κάνουν οι άνθρωποι για να την προστατέψουν.  ΔΡΑΣΤΗΡΙΟΤΗΤΑ 2η **Μέσα στο νερό με τα μάτια της φώκιας** (1-2 διδακτικές ώρες): θα γνωρίσουν το θαλάσσιο οικοσύστημα της Γυάρου και θα κατανοήσουν πώς και γιατί είναι σημαντικό να προστατευτεί.  ΔΡΑΣΤΗΡΙΟΤΗΤΑ 3η **Τι ακούει η φώκια έξω από το νερό** (1-2 διδακτικές ώρες): θα μάθουν για τα χερσαία είδη της Γυάρου και για τις απειλές τους και θα κατανοήσουν γιατί είναι πολύτιμη η ποικιλία των ειδών.  ΔΡΑΣΤΗΡΙΟΤΗΤΑ 4η **Ζώντας δίπλα στη Γυάρο** (1-2 διδακτικές ώρες): θα μάθουν τι είναι μία θαλάσσια προστατευόμενη περιοχή και θα κατανοήσουν την αξία της. Επιπλέον θα αναγνωρίσουν το ρόλο του ανθρώπου στη δημιουργία της.  ΔΡΑΣΤΗΡΙΟΤΗΤΑ 5η **Όλοι μαζί μπορούμε** (1-2 διδακτικές ώρες): θα κατανοήσουν τα οφέλη και τις αξίες των θαλάσσιων προστατευόμενων περιοχών, θα διερευνήσουν τους τρόπους λειτουργίας τους και θα διερευνήσουν δράσεις που μπορούν να κάνουν οι άνθρωποι για να τις προστατέψουν **Προσαρμογές για εμποδιζόμενους μαθητές** Δεν προβλέπεται διαφοροποίηση. **Επέκταση****Αξιολόγηση**  |  | | --- | | *Σε κάθε μία από τις 5 δραστηριότητες, η τελευταία δραστηριότητα λειτουργεί ως αξιολόγηση των μαθητών από τον εκπαιδευτικό (π.χ. κατασκευή επιτραπέζιου παιχνιδιού, υποβρύχιου χάρτη, χάρτη της Γυάρου, εικαστική δημιουργία της θαλάσσιας προστατευόμενης περιοχής, αλλά και συζήτηση στην ολομέλεια για την εμπειρία των μαθητών μετά από σχετικό παιχνίδι ρόλων.* | |  | | **Σύνδεση με το Π.Σ:** Αξιοποιεί διάφορα μαθησιακά στυλ (οπτικό, ακουστικό, κιναισθητικό, λογικομαθηματικό, λεκτικό, διαπροσωπικό, ενδοσκοπικό).  Συμβάλει στην προώθηση επικοινωνιακών δεξιοτήτων, επιχειρηματολογίας, ομαδικής και ατομικής εργασίας.  Μαθησιακά αντικείμενα που μπορεί να εμπλέξει είναι:  Μελέτη περιβάλλοντος  Γεωγραφία  Γλώσσα  Φυσικά  Εικαστικά  Κοινωνική και Πολιτική Αγωγή.  Μπορεί να εφαρμοστεί στην Ευέλικτη Ζώνη και στο Ολοήμερο Δημοτικό. **Εκτυπώσιμο Υλικό** -Οδηγός δραστηριοτήτων ο οποίος περιλαμβάνει φύλλα εργασίας για κάθε δραστηριότητα.  - Αφίσα WWF (από σύνδεσμο) **Απαραίτητοι Σύνδεσμοι** <http://www.wwf.gr/images/pdfs/pe/wwf_gyaros_ekp_programma.pdf> **Οπτικοακουστικό υλικό****Διαδραστικό υλικό****Υποστήριξη εκπαιδευτικού**  * Οδηγός προγράμματος: <http://www.wwf.gr/images/pdfs/pe/wwf_gyaros_ekp_programma.pdf> * Παρουσίαση από εξειδικευμένο εκπρόσωπο της WWF σε περιοχές της Αττικής (με φυσική του παρουσία). Εκτός Αττικής θα εξετάζονται τα σχολεία κατά περίπτωση. * Βίντεο-μαθήματος μέσω της Πλατφόρμας +21 * Διάφοροι σύνδεσμοι αλλά και βίντεο στο διαδίκτυο σε σχετικούς περιβαλλοντικούς ιστότοπους από αρμόδιους φορείς (π.χ. WWF, Κυκλάδες Life, ΕΟΕ, ΕΛΚΕΘΕ).   **Πληροφορίες υποβάθρου**  **Οδηγός**  <http://www.wwf.gr/images/pdfs/pe/wwf_gyaros_ekp_programma.pdf> |